Sus a le doje faasce de late ca sò divise jndr'à cambe rettangolare se iacchiane quattre nicchie ca tènene le statue de San Pitre apostole e San Marche mise vasce a le late d'u portale, e de San Rocche e Sand'Irene jndr'à chidde de sus. Le nicchie avènene suvrastate da medagliune ca spicciane a cunghigghie. 'U finestrone ha state condornate de ornamendaziune floraele e affiangate da doje culonne torciute. Doje angele piccinne ca adorane stonne a le late d'a statue de San Catavete ca ste sus a 'u finestrone. Sus a l'architrave d'u portale granne ste scolpite 'u stemme de l'arcivescove Stella ca promovìe 'a realizzazzione de l'opere.